# Chimamanda Ngozi Adichie

Chimamanda Ngozi Adichie (Abba, Enugu, Nigeria, 1977ko irailaren 15a) nobelagilea da.

## Bizitza

Abba herrixkan jaio zen, igbo etniako Grace Ifeoma eta James Nwoye Adichie bikotearen bosgarren umea. Bere haurtzaroa Nsukka hirian (Nigeriako Unibertsitatearen egoitza) igaro zuen, lehenago Chinua Achebe idazle ospetsua bizi izan zen etxe batean. Chimamandaren aita Estatistikako irakaslea zen Nigeriako Unibertsitatean; eta ama, unibertsitate bereko idazkaria.
19 urterekin Estatu Batuetara joan zen beka batekin, bi urtez komunikazioa eta zientzia politikoak ikastera Drexel-eko Unibertsitatera, Filadelfian. Ondoren, Ekialdeko Estatu-Unibertsitatean, Connecticut-en jarraitu zituen bere ikasketak eta 2001ean graduatu zen bertan. Halaber, idazkuntza sortzailearen inguruko ikasketak egin ditu Johns Hopkins Unibertsitatean, Baltimoren; eta master bat, ikasketa afrikarrez, Yaleko Unibertsitatean.
2003an, Connecticuten estudiatzen zuen bitartean, bere lehen nobela argitaratu zuen, Lore purpura (Purple Hibiscus), oso kritika onak jaso zituena eta Commonwealth Writer's Prize For Best First Book saria lortu zuena (2005).
Bere bigarren nobelako akzioa gerra zibil nigeriarrean garatzen da. Izenburuak, Eguzki hori erdia (Half of Yellow Suni, 2006a), erreferentzia egiten dio Biafra nazio suntsikorraren banderaren diseinuari. Idazlana goretsia izan zen, Achebe idazleak berak ere laudatu zuen, eta Orange Prize For Fiction saria lortu zuen 2007an.
2009an kontakizun laburretako bilduma bat argitaratu zuen, The Thing Around Your Neck izenburukoa. Lau urte geroago Americanah plazaratu zuen, Círculo De Críticos Nacional De El Libro saria jaso zuena.

## Idazlanak

* (Gaztelaniaz) La flor púrpura ((Ingelesez) Purple Hibiscus, 2003). Bartzelona: Grijalbo, 2004 (Edición de Bolsillo, Barcelona: Debolsillo, 2005). (Frantsesez) L’Hibiscus pourpre, itzultzailea: Mona de Pracontal, Paris, Éditions Anne Carrière, coll. « La vagabonde », 2004, 415 p. ISBN 2-84337-281-X
* (Frantsesez) L’Autre moitié du soleil, [« (Ingelesez) Half of a yellow sun, itzultzailea: Mona de Pracontal, Paris, Éditions Gallimard, coll. « Du monde entier », 2008, 499 p. ISBN 978-2-07-077610-8
* (Gaztelaniaz) Algo alrededor de tu cuello ((Ingelesez) The Thing Around Your Neck, 2009). Bartzelona: Mondadori, 2010. (Frantsesez) Autour de ton cou, itzultzailea Mona de Pracontal, Paris, Éditions Gallimard, coll. « Du monde entier », 2013, 499 p. ISBN 978-2-07-012989-8
* (Gaztelaniaz), (Ingelesez) Americanah, Carlos Milla Solerren gaztelaniazko itzulpena 2013; Literatura Random House, 2014. (Frantsesez) Americanah, frantsesezko itzulpena Anne Damour, Paris, Éditions Gallimard, coll. « Du monde entier », 2015, 522 p. ISBN 978-2-07-014235-4
* Guztiok izan beharko ginateke feminista.. Donostia, Xangorin-hik hasi, 2017 ISBN 978-84-944746-3-7 (Gaztelaniaz) Todos deberíamos ser feministas (We Should All Be Feminist), Bartzelona: Literatura Random House, 2015.

## Sariak

* Commonwealth-eko idazleentzako Saria, lehen liburu onenarentzat, Lore purpura liburuarengatik.
* 2007ko Orange Saria, Eguzki hori erdia liburuarengatik.
* 2013ko Chicago Tribune Heartland Saria, Americanah liburuarengatik.
* Círculo De Críticos Nacional De El Libro Saria, Americanah liburuarengatik.

## Erreferentziak

* ↑ (Ingelesez) UK Daily Telegraph "Nigerian author wins top literary prize" (2007-ekaina-07)
* ↑ (Ingelesez) Liburuaren aipamena The New York Times egunkarian (2009-abuztua-27).
* ↑ Guztiok izan beharko ginateke feminista liburuaren euskarazko bertsioa. Itzulpena: Kulturgintza, AEK eta PlazaraGoaz.

## Kanpo estekak

* Bideoa 2012ko abenduan TEDxEustonen (Afrikari buruzko urteroko sinposioan) emandako hitzaldi laburra.
* Datuak: Q230141
* Multimedia: Chimamanda Ngozi Adichie / Q230141